ઇન્ફ્રાસ્ટ્રક્ચર અને રિયલ એસ્ટેટથી લાખો લોકોની આજીવિકા ચાલી રહી છે. આ સમયે ઇન્ડસ્ટ્રીમાં ૪૦ લાખ લોકોની જરૃર છે જે ૨૦૨૦ સુધી ૯૦ લાખની થઈ જશે. સરકાર પણ શહેરને વધુ વિકસિત બનાવવાના પ્રયત્ન કરી રહી છે. ૨૦૨૨ સુધી દરેક વ્યક્તિને આવાસ આપવાનું એટલે કે ઘરનું ઘર આપવાની યોજના પર પણ કાર્ય ચાલી રહ્યું છે. સ્માર્ટ સિટી માટે ઝડપી કામ ચાલી રહ્યું છે. જેના કારણે રિયલ એસ્ટેટમાં મોટા પ્રમાણમાં લોકોને નોકરીની તક મળી રહી છે. સરકારી સેવા ક્ષેત્રમાં શહેરી ગ્રામીણ વિકાસ મંત્રાલય, સિંચાઈ વિભાગ, બેન્કોના ઋણ વિભાગ, ફાઇનાન્સ વગેરેમાં ચાન્સીસ છે. તો બીજી બાજુ પર્સનલ લેવલ પર રિયલ એસ્ટેટ કંપનીઓમાં અઢળક વિકલ્પ છે. આ ઉપરાંત ઍન્વાયરન્મૅન્ટ, હાઉસિંગ અને ટ્રાન્સપોર્ટ પ્લાનિંગમાં સરકારી અને અંગત વિભાગોમાં સાથે મળીને કામ કરી શકાય છે. બંને વિભાગોમાં સિવિલ એન્જિનિયર અથવા આર્કિટેક્ચર માટે કન્સ્ટ્રક્શન અને ઇન્ફ્રાસ્ટ્રક્ચરમાં તક રહેલી છે. વિશ્વવિદ્યાલય અને મહાવિદ્યાલયમાં એન્જિનિયર અને તેનાથી જોડાયેલા વિષયોમાં અભ્યાસનો વિકલ્પ છે.